
ACTA APOSTOLICAE SEDIS 


COMMENTARIUM OFFICIALE 


ACTA PIT PP. X 


LITTERAE APOSTOLICAE 
I 


ECCLESIA CATHEDRALIS CONSTANTINOPOLITANA EVEHITUR AD DIGNITA- 
TEM BASILICAE MINORIS. 


PIUS PP. X 


Ad perpetuam rei memoriam. — Cathedrale templum Constantino- 
politanum, Spiritui sancto dicatum, et molis amplitudine, et artis ope- 
ribus, et divini cultus splendore longe ceteris sacris catholicis aedibus in 
eodem apostolico Vicariatu sitis antecellit. Hoc enim templum, cui sedes 
adiacet patriarchalis Vicarii, pluribus indulgentiis ac privilegiis a Deces- 
soribus Nostris ditatum, corpus sancti Crispini Pomponii e romanis coe- 
meteriis elatum servat, insignibus sancti Ioannis Chysostomi reliquiis nobis 
litatur, atque etiam est basilicae vaticanae aggregatum. Catholicis latini- 
Constantinopolitanae urbis atque etiam orientalibus atque advenis sum- 
mopere carum acceptumque, occasione sollemnium caeremoniarum, et 
potissimum quo die sancti Chysostomi agitur festum, licet peramplum sit, 
tamen ipsum templum impar est christiano populo continendo. Praeterea, 
@ decessore Nostro Pio PP. IX pro Vicariis apostolicis cathedralis titulo 
ornatum, iure meritoque in Constantinopolitana urbe romanae unitatis 
centrum haberi potest atque appellari. Haec animo repetentes, cum vene- 
rabilis frater Vincentius Sardi, Archiepiscopus titularis Caesariensis, qui 
eadem in urbe Delegati apostolici pro orientalibus et Vicarii patriarchalis 
pro latinis munere fungitur, Nos enixis precibus flagitaverit, ut supra- 
dictam cathedralem ecclesiam ad basilicae minoris dignitatem evehere di- 
gnaremur, votis hisce annuendum ultro libenterque existimavimus. Quae 

cum ita sint, motu proprio, atque ex certa scientia et matura delibera- 
tione Nostris, deque apostolicae Nostrae potestatis plenitudine, praesen- 
tium vi, perpetuumque in modum, cathedralem ecclesiam Constantino- 
politanam, Spiritui sancto dicatam, titulo ac dignitate basilicae minoris 
cohonestamus, illique omnia privilegia atque honorificentias tribuimus, 
quae minoribus almae huius Urbis Nostrae basilicis de iure competunt. 
Decernentes praesentes litteras firmas, validas atque efficaces semper 
exsistere et fore, suosque plenarios et integros effectus sortiri et obtinere, 
illisque ad quos spectat et in posterum spectabit, in omnibus et per omnia 
plenissime suffragari, sicque in praemissis per quoscumque iudices ordi- 
narios et delegatos iudicari et definiri debere, atque irritum esse et inane, 
si secus super his a quoquam, quavis auctoritate, scienter vel ignoranter 
contigerit attentari. Non obstantibus contrariis quibuscumque. 

Datum Romae apud 8. Petrum sub annulo Piscatoris, die xvi1 Augu- 
sti MCMIX, Pontificatus Nostri anno septimo. 


L. 8S. R. CARD. MERRY DEL VAL, a secretis Status. 


II 


TEMPLUM BONAERENSE B. MARIAE VIRGINIS A ROSARIO EVEHITUR AD DI- 
GNITATEM BASILICAE MINORIS. 


PIUS PP. X 


Ad perpetuam rei memoriam. — Bonaérensi in urbe Reipublicae Ar- 
gentinae principe templum exstat Deo dicatum in honorem Deiparae 
Virginis a Rosario quod una cum continenti coenobio, Hispaniarum quo- 
que Rege munifice largiente, conditum est a patribus Ordinis Praedi- 
dicatorum, ac deinde frequenti in dies aucto fidelium concursu, horum 
stipe ac donis collatis, medio circiter saeculo decimoctavo nova moli- 
tione inchoatum, anno Domini MpccLxxtx feliciter absolutum fuit. Sa- 
cra illa aedes, vulgo a sancto Dominico nuncupata, tum amplitudine, 
tum structura et conspicuis omnigenae artis operibus excellens, necnon 
divite et copiosa supellectili pro sacris caeremoniis obeundis apprime 
referta, catholicae gentis Argentinae veluti monumentum iure meritoque 
existimatur. Et sane tum in illius atrio ac vestibulo, tum interius ha- 
bentur honorifica sepulcra magnorum ducum illius Reipublicae, qui mili- 
tari prudentia ac virtute, non minus quam religionis studio emicuerunt; 
atque etiam templi eiusdem parietes ornant vexilla, quae, parta victoria, 

catholici nominis hostibus anglis erepta fuerunt. Clero, sive Patribus Do- 
minicianis, qui divinis officiis vacant, sacrisque muniis in bonum fidelis 
plebis assiduo studio inserviunt, sex addita sunt, ibidem erecta canonice 
sodalitia, sive confraternitates, nimirum a Ss. Sacramento, a Ss. Iesu 
nomine, a Ss. M. Virginis Rosario, itemque tertii Ordinis S. Dominici 
et B. M. V. a Misericordia (qui coetus maxima colonis Italis emolumenta 
affert), ac demum sodalitas ab angelica militia, divi Thomae Aquinatis 
appellata, quae omnia sodalitia maxime uberes ac salutares in Domino 
agro excolendo fructus produnt. Quae cum ita sint, cum dilecti filii, Prior 
illius provinciae regularis Ordinis Praedicatorum, a sancto Augustino ap- 
pellatae, et Prior memorati coenobii Bonaérensis Nos supplicibus votis 
flagitaverint, ut super enunciatum templum Bonaérense basilicae minoris 
titulo ac dignitate cohonestare dignaremur, Nos, animo repetentes glo- 
riosas praenobilis illius sacrae aedis memorias, optatis huiusmodi annuen- 
dum, quantum in Domino possumus, censuimus. Itaque, amplissimis etiam 
suffragiis permoti tum Archiepiscopi Bonaérensium tum procuratoris ge- 
neralis Ordinis Praedicatorum Nobis exhibitis a dilecto filio Nostro Se- 
bastiano S. R. E. Cardinali Martinelli, sacrorum Rituum Congregationis 
Praefecto, motu proprio, atque ex certa scientia et matura deliberatione 
Nostris, deque apostolicae potestatis plenitudine, praesentium vi, perpe- 
tuumque in modum, sacrae aedi Bonaérensi Virginis Deiparae a Rosario 
titulum ac dignitatem basilicae minoris conferimus, omnibus insimul pri- 
vilegiis atque honorificentiis eidem attributis, quae minoribus almae Urbis 
basilicis de iure competunt. Decernentes praesentes litteras firmas, validas 
et efficaces semper exsistere et fore, suosque plenarios et integros effectus 
sortiri et obtinere, illisque, ad quos spectat et in posterum spectabit, in 
omnibus et per omnia plenissime suffragari, sicque in praemissis per quos- 
cumque iudices ordinarios vel delegatos iudicari et definiri debere, atque 
irritum esse et inane, si secus super his a quoquam, qnavis auctoritate, 
scienter vel ignoranter contigerit attentari. Non obstantibus constitutio- 
nibus et ordinationibus apostolicis, etiam speciali et individua mentione 
dignis, ceterisque omnibus in contrarium facientibus quibuscumque. 

Datum Romae apud 8S. Petrum sub anulo Piscatoris, die xxm Au- 
gusti MCMIXx, Pontificatus Nostri anno septimo. 


L. 8. R. CaRD. MERRY DEL VAL, a secretis Status. 

Il 


INDULGENTIAE PERPETUAE CONCEDUNTUR PIS SODALITIIS SUB TITULO 
‘ MISSIONIS IUVENUM, PUELLARUM, ET PATRUM MATRUMQUE FAMILIAS ,, 


IN DIOECESI GURCENSI ERECTIS VEL ERIGENDIS. 


PIUS PP. X 

Ad perpetuam rei memoriam. — Venerabilis frater Iosephus Kahn, 
Episcopus Gurcensis, Nos flagitat ut sodalitates omnes in dioecesi sua, 
ab ipso vel eius in episcopatu successoribus, canonice institutas vel insti- 
tuendas, nunc et in posterum, sub titulo Missionis iuvenum, puellarum, 
et patrum matrumque familias, nonnullis indulgentiis augere de apostolica 
Nostra benignitate dignemur. Nos autem, probe noscentes, salutare ac 
frugiferum esse consilium illud excitandi ad pietatis studia catholicas fa- 
milias, quantum in Domino possumus, votis his annuendum existimamus. 
Quae cum ita sint, de omnipotentis Dei misericordia ac beatorum Petri 
et Pauli apostolorum eius auctoritate confisi, omnibus et singulis fideli- 
bus, qui nomen suum dederint cuilibet e sodalitatibus nunc et in poste- 
rum aut erectis aut erigendis canonice, vel ab hodierno Antistite vel ab 
ipsius in munere successoribus, intra dioecesis Gurcensis limites, sub titulo 
supramemorato Missionis iuvenum, puellarum, nec non patrum matrum- 
que familias, qui singulis annis, admissorum sacramentali confessione ex- 
piati ac caelestibus epulis refecti, respectivi sodalitii festivo die a loci 
parocho annuntiando, aut una ex tribus Dominicis sequentibus imme- 
diate, ad cuiusque eorum lubitum eligenda; et similiter alio quovis anno, 
die ad sodalis cuiusque arbitrium pariter eligendo; item Assumptionis 
Deiparae Virginis festo, idest die quinta ac vigesima martii mensis, feria 
quinta quadragesimae, qua Dolorosae Virginis memoria recolitur, ab ortu 
usque ad occasum solis diei ipsius; Dominica Paschatis Resurrectionis 
D. N. I. C.; Dominica tertia post Pascha, qua festum agitur Patrocinii 
sancti Ioseph; die, quovis anno, intra Adventum Domini ad sodalis arbi- 
trium: tandem Nativitate D. N. I. C. a primis vesperis ad occasum solis 
dierum huiusmodi, propriam respectivae sodalitatis ecclesiam, si exstet, 
secus cuiusque curialem devote visitent, ibique pro christianorum Prin- 
cipum concordia, haeresum exstirpatione, peccatorum conversione, ac 
sanctae matris Ecclesiae exaltatione pias ad Deum preces effundant, quo 
ex iis die id agant, plenariam omnium peccatorum suorum indulgentiam 
et remissionem misericorditer in Domino concedimus. Insuper, iisdem 
sodalibus nunc et in posterum pariter dictas in societates rite adlectis 
vel adlegendis quoties in sancta Missa pro consociis orent, septem amos 

totidemque quadragenas; quoties vita functum sodalem ad sepulerum 
comitentur, quinos annos: denique quoties contrito saltem corde pro soda- 
libus omnibus orationem dominicam cum angelica salutatione et Gloria 
Patri pie recitent, de numero poenalium in forma Ecclesiae consueta 
centum dies expungimus, Porro largimur sodalibus ipsis, si malint, liceat 
plenariis his ac partialibus indulgentiis functorum vita labes poenasque 
expiare. Contrariis non obstantibus quibuscumque. Praesentibus perpe- 
tuis futuris temporibus valituris. Volumus autem ut praesentium litte- 
rarum transumptis seu exemplis, etiam impressis, manu alicuius notarii 
publici subscriptis, et sigillo personae in ecclesiastica dignitate constitutae 
munitis, eadem prorsus fides adhibeatur, quae adhiberetur ipsis praesen- 
tibus, si forent exhibitae vel ostensae. 

Datum Romae apud S. Petrum sub anulo Piscatoris, die yar Octobris 
MOCMIX, Pontificatus Nostri anno septimo. 


L. BS. R. CARD. MERRY DEL VAL, a secretis Status. 


EPISTOLAE 
I 


AD CAROLUM SIMON ET PETRUM MARTIN, DE INSTITUTA SOCIETATE OUI TITU- 
Lus “‘ LA MANECANTERIE DES PETITS CHANTEURS A LA CROIX DE BOIS ,,. 


Dilecti filii, salutem et apostolicam benedictionem. — Praeclare quae 
nuper allata sunt de instituta communi vestro consilio societate, cui 
nomen la Manécanterie des petits chanteurs a la Croix de bois, haud me- 
diocri iucunditate accepimus. Utrumque laetamur: et vos rite pueros edo- 
centes ecclesiasticos concentus, ad optatam musicae sacrae instauratio- 
nem sedulas conferre curas, et musicae artis studium fructuosius reddere, 
christiané, ad quam volentem animum adiicitis, canentium puerorum 
institutione. Optima sane ratio provehendi decorem domus Dei, qui ex 
ore infantium et lactentium perfecit sibi laudem! Coepta haec vestra felici 
exitu cumulet Deus cui operam vestram studiumque navatis. Nos interea, 
auspicem caelestium munerum et benevolentiae Nostrae testem, aposto- 
licam benedictionem vobis, dilecti filii, iis omnibus qui vobiscum una 
praefatae societati moderandae eidemque iuvandae adlaborant, nec non 
pueris in chorum adscitis amantissime in Domino impertimus. 

Datum Romae apud 8S. Petrum, die 1 Augusti Mcmix, Pontificatus 
Nostri anno sexto. 

PIUS PP. X 


786 Acta Apostolicae Sedis - Commentarium Offciale 


Il 


AD FRIDERICUM BRUNETTI, CANONICUM MARCIANUM, PRAEFECTUM DISCI- 
PLINAE IURIS TRADENDAE IN SACRO SEMINARIO VENETIARUM. 


Dilecte fili, salutem et apostolicam benedictionem. — Orationem a te 
nuper habitam ad alumnos istius, cui praesides, disciplinae, Nobisque 
pientissime dicatam, equidem libenti animo et accepimus et legimus. 
Omnino, quae Nobis inerat opinio, cum pietatis tum doctrinae tuae, 
eam tu pulchre confirmasti hoc munere: de quo non mediocres tibi agimus 
gratias. Idque facimus eo libentius, quia omnem tu diligentiam soller- 
tiamque confers, ut videmus, ad fructum istius Instituti, quod maxime 
Nobis cordi est. Itaque tibi, dilecte fili, in auspicium divinorum, quae 
precamur, munerum, atque in argumentum benevolentiae paternae, apo- 
stolicam benedictionem peramanter impertimus. 

Datum Romae apud 8. Petrum, die vm Septembris Mcmix, Pontifi- 
eatus Nostri anno septimo. 

PIUS PP. X 


Ill 


AD V. E. IOSEPHUM MARIAM CARD. MARTIN DE HERRERA Y DE LA IGLESIA, 
ARCHIEPISCOPUM COMPOSTELLANUM, ANNO QUINQUAGESIMO SACERDOTII 
EIUS. 


Dilecte Fili Noster, salutem et apostolicam benedictionem. — Gratu- 
lamur tibi, dilecte Fili Noster, quod proxime, ut accepimus, natalem quin- 
quagesimum sacerdotii tui celebrabis: nec dubitandum, quin is dies, non 
solum tibi, sed universae dioecesi tuae faustus laetusque sit futurus. No- 
vimus quanta et sollertia et caritate munus sacri pastoris administres; et 
quantam propterea tui gregis in te pietatem esse oporteat. Nobis autem 
istam et tuam et tuorum laetitiam eo libet potestatis Nostrae augere mu- 
nere, quod tu profecto vehementer optas. Itaque in eum diem tibi damus, 
ut, Sacrum solemne faciens, plenariae indulgentiae beneficio ipse perfruare, 
et, Sacro peracto, eiusdem beneficii compotem facias populum, ei, nomine 
Nostro, benedicens. Interea tibi, dilecte Fili Noster, auspicem divinorum 
munerum, apostolicam benedictionem amantissime impertimus. 

Datum Romae apud S. Petrum, die x Septembris momix, Pontificatus 
Nostri anno septimo. 

PIUS PP X 

IV 


AD R. P. HENRICUM DEBOUT, OB EDITA OPERA DE B. IOANNA DE ARC. 


Dilecte fili, salutem et apostolicam benedictionem. — Inter eos, qui 
nostra memoria vitam resque gestas Ioannae de Arc scribendo narrarunt, 
illustrem sane locum tibi arrogant bina illa opera, quae edidisti; unum 
quidem destinatum doctis, alterum autem accommodatius multitudini, 
utrumque vero vulgatissimum, et cum probatum peritis, tum Romani Pon- 
tificis laude honestatum. Sed tu tamen, pro tuo Ecclesiae patriaeque studio, 
versari eodem in argumento non cessas. Scilicet non satis habes id egisse 
in primis, ut Puellam magnanimam, Gallorum saluti natam, melius co- 
gnoscerent cives tui, eiusque gloriam caelestibus honoribus augeri expe- 
terent. Nunc enim, cum eam Nos beatarum virginum fastis adscripsimus, 
tu, ut huius facti beneficam vim longe plurimi popularium participent, 
diligenter curas; novumque propterea de Ioanna volumen profers, quo fiat, 
ut consopitae bonorum voluntates tantarum admiratione virtutum exci- 
tentur. Nos equidem tibi, hoc labore, tua in ecclesiam Gallicam cumulanti 
merita, gratulamur; consiliumque tuum, quaesumus, muneribus gratiae 
suae Deus fortunet. Quorum auspicem, tibi, dilecte fili, apostolicam bene- 
dictionem paterna cum caritate impertimus. 

Datum Romae apud 8S. Petrum, die x Septembris Mcmix, Pontificatus 
Nostri anno septimo. 

PIUS PP. X 


V 


AD RR. PP. DD. IOANNEM FIDELEM BATTAGLIA, ARCHIEPISCOPUM TITULAREM 
CYZICENUM, ET EPISCOPOS HELVETIORUM, ANNUO COETU HABITO. 


Venerabiles Fratres, salutem et apostolicam benedictionem. — Lit- 
terae communiter a vobis missae ex annuo coetu, seu conferentia (cui tu 
praefuisti ut senior, quem diu Episcopum ecclesia Curiensis habuit), exi- 
mium Nobis testimonium attulerunt fidei, pietatis observantiaeque ve- 
strae; quod quidem, si non novum, accidit tamen periucundum. De Sancto 
Anselmo, quae nuper Nos ob saecularem tanti viri memoriam scripsimus, 
ex iis vos ardorem concepisse ad omnes rite obeundas vestras partes, gau- 
demus. Gratum est etiam, quod pollicemini, vobis in corroganda piorum 
stipe, post sacras Missiones domesticas, Africanas quoque fore curae. Quod 

vero de helvetica populi catholici consociatione additis, id scitote, Nobis 
esse gratissimum. Magno nimirum Nos afficiunt solatio ista bonorum studia, 
tam bene ac tam multipliciter de religiosa re, de christiana humanitate, 
de civitate ipsa merentium: quos iure propterea vos omni favore et gratia 
prosequimini. Nos autem eisdem significetis volumus plenum paternae 
benevolentiae animum Nostrum: quumque grates agimus Deo, qui tam 
salubria adspiravit dilectis filiis consilia, tum ut semper eis ad perficiendum 
adsit, precamur. Atque auspicem divinorum munerum, vobis, venerabiles 
Fratres, et clero populoque vestro apostolicam benedictionem amantis- 
sime impertimus. 

Datum Romae apud S. Petrum, die xxvm Septembris Mcmrx, Ponti- 
ficatus Nostri anno septimo. 


PIUS PP. X 


VI 


AD V. E. IOANNEM CARD. KATSCHTHALER, ARCHIEPISCOPUM SALISBURGEN- 
SEM, DE CATHOLICA STUDIORUM UNIVERSITATE SALISBURGI CONDENDA. 


Dilecte Fili Noster, salutem et apostolicam benedictionem. — Praestan- 
tium virorum coetum iis comparandis quae ad liberam eamque catholicam 
studiorum Universitatem Salisburgi condendam sunt necessaria, suscepto 
muneri explendo opem omnem atque operam dedisse, et suae navitatis 
fructus cepisse non exiguos, nuncium optatissimum accepimus, et gratu- 
lamur. Errorum quippe colluvies, qua ob effrenem ubique docendi scri- 
bendique licentiam adolescentium mens inficitur eorumque animus ad 
nefas omne pertrahitur, atque inde ingravescentia in dies tempora, hu- 
Manaeque consociationis futurae sortes, quae labentibus annis in maius 
usque discrimen vocantur, instituendi athenaei utilitatem atque adeo ne- 
cessitatem edocent, eidemque studia Nostra ac patrocinia conciliant. 

Equidem nescii haud sumus, egregium hoc facinus a comitiis Salisbur- 
gensis Ducatus decretum, communibus tuorum fidelium votis expetitum 
et a Leone XIII f. m., datis ad Archiepiscopos antecessores tuos binis 
pontificiis litteris, summopere commendatum, ob obstacula, sane nec pauca 
neque levia, amovenda, atque ob eam pecuniae vim corrogandam, quae 
tanto operi perficiendo par sit, tot undique premi difficultatibus, quibus 
superandis et multa die opus sit ac tenaci propositi voluntate. Providen- 
tissimus Deus, qui coepit in vobis opus bonum, ipse profecto perficiet. Sed 
ne divinae gratiae auxiliis desit huamanarum virium conspiratio, te, dilecte 

Fili Noster, adniti oportet, ut quotquot sunt tuae ditionis fideles concep- 
tum animo consilium impensius foveant, et quantocius exsequi curent. 

Interim, dum nobile inceptum a Decessore Nostro iterum iterumque 
probatum et Nos probamus et commendamus quam maxime, idem apo- 
stolica augemus benedictione, quam, alacritatis solatiique argumentum, 
patere volumus tibi, dilecte Fili Noster, optime merito coetui instituendae 
studiorum Universitatis praeposito, necnon reliquo clero ac populo tuae 
tradito vigilantiae. 

Datum Romae apud S. Petrum, die x Octobris mcm1x, Pontificatus 
Nostri anno septimo. 


PIUS PP. X 


SERMO 


HABITUS A SS. D. N. PIO PP. X AD PEREGRINOS GALLOS IN AUDIENTIA 
DIEI XVII NOVEMBRIS MCMIX. 


Votre présence et vos témoignages solennels de dévouement et d’affec- 
tion Nous apportent un véritable réconfort, en Nous confirmant les con- 
solantes nouvelles qui Nous parviennent si fréquemment de la France, 
et qui nous montrent que, en dépit de tous les moyens par lesquels les 
adversaires du catholicisme s’efforcent de faire la guerre 4 la Religion et 
de persécuter les ministres sacrés qui l’enseignent, ainsi que les fidéles 
qui la professent ouvertement, la foi, en France, demeure invincible. — Le 
mot de persécution pourra résonner comme une expression d’amertume 
aux oreilles de quelques—uns. Mais Nous en appellons 4 la conscience du 
monde entier. Peut—on qualifier autrement l’euvre de ceux qui, aprés 
avoir déchiré arbitrairement le pacte solennel fait avec |’Eglise — aprés 
avoir, par une usurpation manifeste, mis la main sur son patrimoine 
saccré — aprés avoir, en étouffant tout sentiment de pitié et de recon- 
naissance, chassé de leur patrie les citoyens, pleins de mérite, qui appar- 
tiennent aux Ordres religieux — aprés avoir fait passer calomnieusement 
pour ennemis de la République les ministres du Sanctuaire, parce qu’ils 
réclament, en faveur de la Religion et de l’Eglise, la liberté et le respect, 
auxquels elles ont un droit inviolable; peut-on, demandons—Nous, quali- 
fier autrement l’ceuvre de ceux qui, aprés tout cela, ne rougissent pas 
de dénoncer comme étranger 4 la France le pouvoir de l’Eglise, autant 
vaut dire le pouvoir méme de Jésus—Christ, et de Celui qui Le représente 
sur la terre? 

Certainement personne ne pourra trouver excessif le mot de persé- 
cution, puisque, ouvertement, les ennemis se sont dressés et se sont ligués 
ensemble :ontre le Seigneur et contre son Christ, en s’écriant: « Brisons 
« leurs liens, et secouons leur joug» (Psalm. 0, 3). 

Ils veulent supprimer jusqu’aé la notion méme du Christianisme, et, 
sous prétexte de se soustraire 4 l’autorité dogmatique et morale de l’E- 
glise, ils en acclament une autre, aussi absolue quillégitime, & savoir ia 
suprématie de |’Etat, arbitre de la Religion, oracle supréme de la doctrine 
et du droit. Et cette prétention est douloureusement confirmée par la 
guerre implacable faite actuellement 4 vos Evéques, accusés d’étre fidéle- 
ment soumis au Saint-Siége. Les vénérables Evéques de France, unis 4 leur 
Chef, autant par devoir de conscience que par affectueux dévouement, 
dépositaires et maitres de la méme doctrine et de la méme morale, n’ont 
pas besoin de stimulant pour accomplir leur devoir. 

Témoins du mal immense qui se fait aux Ames par l’école laique, par 
la contrainte faite & la jeunesse de se servir de livres impies et immoraux, 
comment pourraient-ils tolérer que le peuple soit trahi dans ses intéréts 
les plus sacrés? Sentinelles avancées, ils jettent le cri d’alarme, et attirent 
Vattention des péres de famille sur les périls qui menacent leurs enfants. 
Alors que tout citoyen frangais a le droit de faire entendre sa parole et 
ses plaintes aux autorités suprémes, la vérité proclamée par les Evéques 
devient un objet de haine et d’hostilité de la part de ceux-la mémes qui 
gouvernent; et, non seulement, on enléve & ces Evéques le droit d’instruire 
les fidéles de leur devoir, mais on en arrive au point d’exciter et de soutenir 
ceux qui les trainent devant les tribunaux. 

Mais cette persécution déloyale et ouverte, pas plus qu’elle ne terro- 
rise Nos vénérables Fréres les Evéques de France, ne leur fait perdre, ni 
& eux, ni & Nous, la constance et le courage dans la lutte. Car, Nous le 
savons, l’Eglise, ici-bas, est militante; Nous, ministres de Jésus—Christ, 
nous devons représenter notre Chef, aussi bien dans la prédication de sa 
doctrine que dans la reproduction de ses souffrances; et plus dpre est la 
lutte, plus puissante se fait sentir l’assistance du Ciel. 

Cependant, il ne nous appartient pas, vous dirons—Nous, en emprun- 
tant les paroles de Judith au peuple d’Israél, il ne nous appartient pas de 
marquer & Dieu le terme de sa patience envers ses ennemis, ni de Lui 
fixer le jour de notre délivrance. Ce ne serait pas 14 le moyen d’attirer 
sur nous sa miséricorde, mais plutét de prolonger ses rigueurs. Attendons 
avec une humble confiance et dans le fidéle accomplissement de notre 
propre devoir Vheure de ses consolations. Il saura prendre contre nos 
ennemis la revanche de nos larmes. 

A votre retour, portez 4 vos fréres la bénédiction que Nous vous accor- 
dons de tout cur. Recommandez a tous, ce que Nous vous recomman- 
dons & vous-mémes, de vous tenir unis & vos Evéques, de les aider dans leurs 
détresses, de les consoler dans leurs douleurs par la dignité chrétienne de 
votre vie, et par votre obéissance 4 leurs directions; ainsi, vous pourrez 
justement vous confier 4 la miséricorde du Seigneur qui ne manquera 
pas d’exaucer nos priéres et de venir & notre secours. 

En vous adressant ces exhortations, fils bien-aimés, Nous vous accor- 
dons & vous et & vos familles, de toute l’affection de notre cour paternel 
la bénédiction apostolique. 


CONGREGATIO CONSISTORIALIS 


VERCELLEN. 


IN BASILICA METROPOLITANA VERCELLENSI COLLEGIUM SEX CANTORUM PUE- 
RORUM CONSTITUITUR IN SCHOLAM PUERORUM, STATUTIS NORMIS. 


Divini cultus augendi desiderio actus Urbanus Bonivardi, Episcopus 
Vercellensis, anno Mccccxcv collegium instituit sex cantorum puerorum, 
qui chiantri vel innocentes vulgo appellati, dum in sacri concentus et 
musicae studiis versarentur, operam suam in cathedrali ecclesia Vercel- 
lensi sancti Eusebii praestarent. Provido huic instituto, anno MDLXX, die 
VII mensis septembris, iussu EMorum Patrum Tridentini iuris interpretum 
cum seminario dioecesano coniuncto, Romani Pontifices, Archiepiscopi et 
Vercellensis ecclesiae Capitulum peculiares interdum normas assignarunt, 
et beneficia contulerunt. Nunc vero SSmus Dominus noster Pius divina 
providentia Papa X, de incremento ac decore divini cultus apprime solli- 
citus, quemadmodum a Sui Pontificatus exordio sacrae musices curam 
Sibi maximam vindicavit, ita nunc habendam esse rationem duxit sedulae 
curae ac multiplicis ab hodierno Archiepiscopo Vercellensi, Theodoro Val- 
fré di Bonzo, adhibitae, ut in metropolitanam ecclesiam et in seminarium 
dioecesanum optatam musices cantusque instaurationem induceret. Qua 
propter, SSmi Diii nostri iussu, haec 8. Congregatio Consistorialis, etiam 
de praesenti statu collegii vel instituti chiantrorum seu innocentium, item- 
que de oneribus, muneribus, iuribus eidem adnexis notitia diligenter ac 
plene comparata, audito quoque metropolitano Capitulo Vercellensi, quum 

viderit sacrae liturgiae dignitati et Eusebiani templi decori iam non posse 
satis consuli sex tantum chiantris seu pueris cantoribus, statuit ita moderari 
rem, ut servata collegii institutione ac natura, ipsum aptius reddatur 
et ad sacros concentus rite modulandos et ad pueros in litteris ceterisque 
disciplinis plenius instituendos. 

Itaque haec 8S. Congregatio, nomine ac iussu SSmi Domini nostri, 
cuivis actui vel normae, statuto, iuri, privilegio, consuetudini derogans, 
ad idem institutum pertinentibus, etiam ex parte ipsius Capituli Vercel- 
lensis vel alius cuiuspiam in eo causam habentis, decernit ac iubet quae 
sequuntur: 

I. Institutum sex chiantrorum, sive innocentium in scholam puerorum 
augeatur, eaque schola sic constituatur, ut convenienter deservire queat 
in iis, quae musicen et cantum spectant in basilica metropolitana Ver- 
cellensi. 

II. Seminario tamen archiepiscopali, ut instituti munus perseveret, 
onus maneat sex cantores clericos pro sex chiantris sustentandi, qui ab 
Archiepiscopo Vercellensi inter seminarii alumnos electi, non modo mu- 
sices sed litterarum quoque ac doctrinarum studio vacabunt. Idem semi- 
narium quotannis scholae pueros debita mercede remunerabitur, congruum- 
que stipendium chori magistro persolvet, cuius erit musicen sacram et 
cantum gregorianum docere. 

III. Sex memorati cantores clerici et pueri scholae eximuntur in po- 
sterum @ muniis obeundis in chori servitio, quibus ante tenebantur; sed 
iis officiis commodius fungentur beneficiarii, mansionarii, sacerdotes can- 
tores vel sacrario addicti, aut acolythi Missae conventuali inservientes. 

IV. Archiepiscopo Vercellensi, utpote a SSmo D. N. peculiariter de- 
legato per ven. autographum diei xvIII mensis octobris MDCCCCVII ad 
omnia quae musices et sacri cantus instaurationem in ecclesia metropo- 
litana et in archidioecesi Vercellensi spectant, S. Congregatio Consisto- 
rialis curam committit normas has ad mentem Sanctitatis Suae appli- 
candi, et in rem deducendi. Quod ut facilius fiat, et nunc et in posterum, sex 
clerici cantores aeque ac ceteri seminarii alumni et schola puerorum, in 
omnibus quae ad regimen et administrationem pertinent, secluso quovis 
alio officio, Archiepiscopo pro tempore Vercellensi subiiciantur. 

Datum Romae, ex aedibus sacrae Congregationis Consistorialis, die 
31 Octobris 1909. 


C. Carp. DE LAI, Secretarius. 


L. 


Scipio Tecchi, Adsessor. 

S. CONGREGATIO RITUUM 


I 


ADDENDA 
IN BREVIARIO ROMANO 


DIE 27 IANUARI 
IN FESTO 8S. IOANNIS CHRYSOSTOMI 
EPISCOPI CONFESSONIS ET ECCLESIAE DOCTORIS 


Ad calcem lectionis VI, post verba dictasse videatur, addatur: 

Hune vero praeclarissimum universae Ecclesiae Doctorem Pius decimus 
Pontifex maximus coelestem oratorum sacrorum patronum declaravit atque 
constituit. 

DOMINICA I IULIT 
IN FESTO PRETIOSISSIMI SANGUINIS D. N. I. C. 


In corpore lectionum VII et VIII deleantur divisionis signa, et ante textum lec- 
tionis VIII addatur citatio: Enarrat. in psalm. 95, n. 5. 

Si hoe festum extra Dominicam transferatur, deficiente alia lectione IX, Of- 
ficii simplicis, erit sequens 


Lectio IX 
Serm. 31, alias 344 

Habuit ille sanguinem, unde nos redimeret; et ad hoc accepit sanguinem, 
ut esset quem pro nobis redimendis effunderet. Sanguis Domini tui, si vis, datus 
est pro te; si nolueris esse, non est datus pro te. Forte enim dicis: Habuit san- 
guinem Deus meus, quo me redimeret; sed iam, cum passus est, totum dedit. 
Quid illi remansit, quod det et pro me? Hoc est magnum, quia semel dedit, et 
pro omnibus dedit. Sanguis Chriti volenti est salus, nolenti supplicium. Quid 
ergo dubitas qui mori non vis, a secunda potius morte liberari? Qua liberaris, 
si vis tollere crucem tuam, et sequi Dominum; quia ille tulit suam, et quaesivit 
servum. 

Te Deum laudamus. 


DOMINICA INFRA OCTAVAM NATIVITATIS B. MARIAE VY. 
IN FESTO SANCTISSIMI NOMINIS MARIAE 


Si hoc festum extra Dominicam recolatur, deficiente alia lectione IX, Officit 
utcumque simplicis, erit sequens 
Lectio IX 
Beata, quae inter homines audire sola meruit prae omnibus: Invenisti gra- 
tiam. Quantam? Quantam superius dixerat: plenam. Et vere plenam, quae largo 

imbre totam funderet et infunderet creaturam: Invenisti enim gratiam apud 
Deum. Haec cum dicit, et ipse angelus miratur, aut feminam tantum, aut omnes 
homines vitam meruisse per feminam: stupet angelus totum Deum venire intra 
virginalis uteri angustias, cui tota simul angusta est creatura. Hine est quod 
remoratur angelus, hinc est quod virginem vocat de merito, de gratia compellat, 
vix causam prodit audienti, sane ut sensum promoveat, vix longa trepidatione 
componit. 
Te Deum laudamus. 


DOMINICA III SEPTEMBRIS 
IN FESTO SEPTEM DOLORUM B. M. V. 


Si hoc festum extra Dominicam reponatur, deficiente alia lectione IX, Officit 

utcumque simplicis, erit sequens 
Lectio 1X 

Ecce, inquit, filius tuus: ecce mater tua. Testabatur de cruce Christus, et 
inter matrem atque discipulum dividebat pietatis officia. Condebat Dominus 
non solum publicum, sed etiam domesticum testamentum; et hoc eius testa- 
mentum signabat Ioannes, dignus tanto testatore testis. Bonum testamentum 
non pecuniae, sed vitae aeternae; quod non atramento scriptum est, sed Spi- 
ritu Dei vivi, qui ait: Lingua mea calamus scribae, velociter scribentis. 

Te Deum laudamus. 

DIE 3 DECEMBRIS 
IN FESTO S. FRANOCISCI XAVERII CONFESSORIS 


Ad calcem lectionis VI, post verba Sanctis adscripsit, addatur: 
Pius autem decimus ipsum sodalitati et operi Propagandae Fidei caelestem 
patronum elegit atque constituit. 


DECRETUM 


Sanctissimus Dominus noster Pius Papa X, referente infrascripto 
Cardinali sacrorum Rituum Congregationi Praefecto, suprascriptas addi- 
tiones, respectivis suis locis Breviarii Romani inserendas, suprema aucto- 
ritate Sua approbavit. Die 10 Novembris 1909. 


Fr. 8. CARD. MARTINELLI, Praefectus. 


L. BS. Philippus Can. Di Fava, Substitutus. 


MONITUM. - In festo sancti Paulini Episcopi et confessoris, sub finem lectio- 
nis VII, dicatur: Quipquip de suis donis, atque sub initium lectionis VIII 
dicatur in die MALO ab ira, et infra in die MALO liberabit. 


S. Congregatio Rituum 


II 


ADDENDA 
IN MARTYROLOGIO ROMANO 


DIE 27 IANUARIL 


Ad calcem elogit sancti Ioannis Chrysostomi, post verba conditum fuit, addatur: 
Hune vero praeclarissimum divini verbi praeconem Pius Papa decimus 
oratorum sacrorum caelestem patronum declaravit atque constituit. 


DIE 6 MARTII 
Primo loco legitur: 


Sanctarum Perpetuae et Felicitatis martyrum, quae nonis Martii gloriosam 
martyrii coronam a Domino receperunt. 


DIE 7 MARTII 


Ad calcem elogii sanctarum Perpetuae et Felicitatis, post verba sub Severo 
principe, addatur: 
Sanctarum vero Perpetuae et Felicitatis festum pridie huius diei recolitur. 


DIE 15 MARTI 
Ultimo loco legitur: 


Vindobonae in Austria, sancti Clementis Mariae Hofbauer, sacerdotis pro- 
fessi congregationis sanctissimi Redemptoris, plurimis in Dei gloria et anima- 
rum salute promovenda ac dilatanda ipsa congregatione exantlatis laboribus 
insignis; quem virtutibus et miraculis clarum Pius decimus Pontifex maximus 
in Sanctorum canonem retulit. 


DIE 23 MARTII 
Ultimo loco legitur: 


Barcinone in Hispania, sancti Iosephi Oriol presbyteri, ecclesiae S. Mariae 
Regum beneficiarii, omnigena virtute, ac praesertim corporis afflictatione, pau- 
pertatis cultu, atque in egenos et infirmos caritate celebris; quem in vita et 
post mortem miraculis gloriosum Pius Papa decimus Sanctorum numero 
accensuit. 


DIE 3 DECEMBRIS 


Ad calcem elogii sancti Francisci Xaverii, post verba hac die celebratur, 
addatur: 

Pius vero Papa decimus ipsum beatum virum sodalitati et operi Propa- 
gandae Fidei caelestem patronum elegit atque constituit. 

DECRETUM 


Sanctissimus Dominus noster Pius Papa X, referente infrascripto Car- 
dinali sacrorum Rituum Congregationi Praefecto, suprascripta elogia, 
ita approbata, Martyrologio Romano suis locis respective inseri iussit. 
Die 10 Novembris 1909. 


Fr. S. CARD. MARTINELLI, Praefectus. 


Philippus Can. Di Fava, Substitutus. 


Ill 


ORDINIS S. BENEDICTI 
CONGREGATIONIS BAVARICAE 


DE KALENDARIO IN ECCLESIA FILIALI REGULARIUM, A SACERDOTE SAECU- 
CULARI ADMINISTRATA, ADHIBENDO. 


Gregorius Danner, Praeses congregationis Bavaricae O. S. B., sacro- 
rum Rituum Congregationi humillime quae sequuntur exposuit: 

Ad prioratum Weltenburg, praedictae congregationis, pertinet paro- 
chia non incorporata Weltenburg cum quatuor filialibus, e quibus una, 
scilicet Staubing, ob penuriam sacerdotum monasterii, a sacerdote saecu- 
lari dioecesis Ratisbonensis administratur, ita tamen ut omnes functiones 
parochiales ab administratore regulari parochiae Weltenburg exerceantur. 
Nune quaestio orta est, quodnam kalendarium in praedicta ecclesia filiali 
Staubing, quoad Missae celebrationem, adhibendum sit, utrum regulare i. e. 
monasterii Weltenburg, an dioecesanum Ratisbonense? 

Et sacra eadem Congregatio, exquisito Commissionis liturgicae suf- 
fragio, propositae quaestioni ita respondendum censuit: Affirmative ad 
primam partem, negative ad secundam. 


Fr. 8S. CARD. MARTINELLI, Praefectus. 


L. & 8. 
Philippus Can. Di Fava, Substitutus. 

8. Congregatio Rituum 


IV 


PORTUS PRINCIPIS 


CIRCA CONSECRATIONEM ECCLESIAE « COEMENTO ARMATO » CONSTRUCTAE. 


A Rmo Diio Iuliano Conan, Archiepiscopo Portus Principis sacrorum 
Rituum Congregationi nuper propositum fuit, pro opportuna solutione, 
sequens dubium: An ecclesia, constructa vel constrvenda ex materia quae 
coementum armatum nuncupatur, consecrari valeat, adhibita forma ac ritu 
Pontificalis Romani? 

Et sacra Rituum Congregatio, exquisito Commissionis liturgicae suf- 
fragio, ita respondendum censuit: Affirmative, dummodo duodecim cru- 
cium loca, et postes ianuae principalis, sint ex lapide. 

Atque ita rescripsit, die 12 Novembris 1909. 


Fr. S. Carp. MARTINELLI, Praefectus. 


Philippus Can. Di Fava, Substitutus. 


Acta, vol, I, n. 20. — 90-11-908, 

DIARIUM ROMANAE CURIAE 


S. CONGREGAZIONE CONCISTORIALE 


NOMINE 


Il 8. Padre, con decreto concistoriale da spedirsi per Bolla, si ¢ degnato 
di nominare; 

4 Novembre 1909, — Tl Rev. D. Giacomo Anesagasti, canonico della metro- 
politana di Guadalaxara, alla sede cattedrale di Campeche nel Messico. 

8 Novembre 1909. — Mons. Giovanni Stariha, Vescovo dimissionario di 
Lead, alla chiesa titolare vescovile di Antipatride di Palestina. 

12 Novembre 1909.— Tl Rev. D. Giuseppe di Gest Guzm4n, canonico della 
metropolitana di Durango, alla sede cattedrale di Tamaulipas nel Messico. 


S. CONGREGAZIONE DEL CONCILIO 


CONCORSO 


Per ordine superiore, e in conformita al Regolamento annesso alla Costi- 
tuzione Apostolica Sapienti consilio, parte I, capo 2, si dichiara aperto un con- 
corso per due posti di scrittore nella Segreteria della S. C. del Concilio. I sacer- 
doti che volessero concorrere sono invitati a presentare alla Segreteria della 
stessa S. C. regolare domanda, munita dei requisiti necessari e titoli per l’am- 
missione, nel termine di un mese dalla data del presente avviso. 

Roma, 6 Novembre 1909. 


B. Pompri, Segretario. 
L. 8. 


S. PENITENZIERIA APOSTOLICA 
CONCORSO 


Indicitur omnibus et singulis in ordine sacro constitutis, concurrere volen- 
tibus ad munus officialis sacrae Poenitentiariae, ut, intra spatium triginta 
dierum a data praesentium computandum, documenta de nomine, cognomine, 
patria, consensu Emi Cardinalis Urbis Vicarii, bono proprii Ordinarii testi- 
monio, aetate, requisitis, studiis, conditione, exercitio ceterisque qualitatibus 

et gradibus R. P. D. Oresti Giorgi Regenti, vel R. P. D. Iosepho Latini Correc- 
tori exhibeant; quibus probatis, admittentur ad concursum, qui habebitur in 
Secretaria S. Poenitentiariae die 24 Novembris hora octava ante meridiem, pro 
examine in scriptis; die vero 30 Novembris hora nona ante meridiem in aedibus 
nostris, pro examine orali. 

Datum Romae, ex nostris aedibus, die 22 Octobris 1909. 


S. CARD. VANNUTELLI, Poenitentiarius maior. 
L. 8. 
Vincentius Can. Rosetti, 8. P. Capellanus. 


SEGRETERIA DI STATO 


NOMINE 


Il Santo Padre, con biglietto della Segreteria di Stato e con Breve, si é 
degnato di nominare: 
Vescovo assistente al Soglio: 


12 Settembre 1909.— Mons. Francesco Baldassarri, Vescovo d’Imola. 


Protonotario apostolico ad instar participantium: 
12 Ottobre 1909. — Mons. Giuseppe Silvestro Alves de Miranda, della dio- 
cesi di Nicteroy. 
ONORIFICENZE 


Sua Santita, con biglietto della Segreteria di Stato e con Breve, si é degnata 
di conferire le seguenti onorificenze: 

La Commenda con placca dell’Ordine di S. Gregorio magno, classe civile: 

25 Ottobre 1909. — Al Sig. Emilio Hennion, della diocesi di Tournai. 


La Commenda dell’Ordine di 8. Gregorio magno, classe civile: 


22 Ottobre 1909. — Al Sig. Barone de Schilling, Segretario della Legazione 
di Russia presso la 8. Sede. 
25 Ottobre. — Al Sig. Riccardo Giradot, della diocesi di Nizza 


La Commenda dell’Ordine di 8. Silvesrto: 
23 Ottobre 1909. — Al Sig. Avv. Vincenzo Varano, della diocesi di Catanzaro. 

MAGGIORDOMATO DI SUA SANTITA 


NOMINE 


La Santitaé di nostro Signore, con biglietto di S. E. Riha Mons. Maggior- 

domo, si ¢ degnata di nominare: 
Camerieri segreti soprannumerari: 

2 Settembre 1909. —Tl Rev. D. Giovanni Camossetti, dell’archidiocesi di 
Torino. 

13 Settembre. — Il Rev. D. E. M. Angelo, dell’archidiocesi di Madras. 

21 Settembre. — Tl Rev. D. Lorenzo Jella, della diocesi di Tivoli. 

8 Ottobre 1909. — TL Rev. D. Giovanni Kokovay, della diocesi di Vacz; 


— Il Rev. D. Alessio Watulewicz, della diocesi di Premislia. 
22 Ottobre. — Il Rev. D. Giovanni Buttd, dell’archidiocesi di Udine. 


Oameriert segreti di spada e cappa soprannumerari: 
21 Settembre 1909. — Il Sig. Visconte Carlo Giuseppe de la Lande, dell’ar- 
chidiocesi di Rennes; 
— Il Sig. Idesbaldo Rotsart de Hertaing, della diocesi di Tournai. 


Oamerieri d’onore in abito paonazzo: 
18 Settembre 1909. — Tl Rev. D. Stefano Piccinelli, della diocesi di Como. 
21 Settembre. — Il Rev. D. Giuseppe Carriére, della diocesi di Montpellier; 
—TIl Rev. D. Victor Deby, della diocesi di Nicaragua. 
28 Settembre. —Il Rev. D. Eusebio Francese, dell’archidiocesi di Vercelli. 
8 Ottobre 1909.— Tl Rev. D. Alfredo Pegado de Castro, della diocesi di 

Piauhy; 
—Il Rev. D. Giuseppe Maria Pereira Barbedo, della diocesi di Porto; 
— Il Rev. D. Giovanni Erpenbeck, della diocesi di Minster; 
— Il Rev. D. Agostino Piaggio, dell’archidiocesi di Buenos Ayres. 
Cameriere d’onore di spada e cappa soprannumerario: 

20 Ottobre 1909. — Il Sig. Manuele Buch, dell’archidiocesi di Messico. 


Cappellani segreti d’onore: 
16 Settembre 1989. — Tl Rev. D. Luigi Bagato, del patriarcato di Venezia. 
15 Ottobre 1909. —Tl Rev. D. Carlo Hommell, della diecesi di Strasburgo. 


NECROLOGIO 
18 Ottobre 1909. — Mons. Pietro Paolo Servonnet, Arcivescovo di Bourges. 

